section_heading: Snimanje
paragraph_text: Snimanje je započelo početkom studenog 2019. u studiju Pinewood Atlanta Studios u Atlanti, pod radnim nazivom Big Red i s Jess Hall kao direktoricom fotografije. Shakman je pokušao što je više moguće snimiti seriju kronološkim redoslijedom, kako bi pomogao glumcima da unaprijede svoje likove kroz različito televizijsko doba. Shakman je htio biti siguran da elementi sitcoma ne izgledaju kao parodije, već izgledaju autentično. Za svaku epizodu glumcima su prikazane epizode tadašnjih sitcoma kako bi im se pomoglo da uđu u duh i atmosferu tog razdoblja. Glumcima je pomogla i trenerica dijalekta Courtney Young da nauče govoriti drugačije za svako desetljeće, da se prilagode različitim stilovima glume usvojenim tijekom vremena.